DA-lid sterf in fratsongeluk | Maroela Media
Joe McGluwa, provinsiale leier van die party, het Dinsdag gesê Thabiso Seoke en nog lede van die party was Sondag besig om die verkiesingsplakkate op te rig. "Thabiso is oorlede toe 'n brand uitgebreek het by 'n elektrisiteitsboks aan die paal waaraan hy die plakkate wou vasmaak. Uit respek vir hom en sy familie kan ons nie oor die oorsaak van sy dood spekuleer nie. Ons glo die nadoodse ondersoek sal bepaal of hy doodgeskok het en of hy dood is toe hy van die leer afgeval het."
McGluwa het gesê Seoke was 'n toegewyde lid van die DA en het hard gewerk om die party se boodskap aan die mense van Rustenburg te bemark.
"Ons innige meegevoel aan die Seoke-familie, sy vriende, kollegas en die hele gemeenskap. Ons dink aan en bid vir sy geliefdes en vriende in hierdie moeilike tyd. Ons salueer hom vir die vrywillige werk wat hy in sy gemeenskap gedoen het en om die DA te bevorder."
Maroela Media het vroeër berig Eskom het politieke partye gewaarsku om nie verkiesingsplakkate aan enige van sy infrastruktuur, insluitende lamppale en mini-substasies, aan te bring nie.
Dis wat gebeur wanneer plakkate onwettig opgesit word. Eskom het mos gewaarsku!!!
Alhoewel ek gladnie n aanhanger is nie is die geval baie hartseer. Die persoon gee duidelik vir sy gemeenskap om en het die visie gehad om te sien dat die regerende party waarvoor meeste swart mense stem heeltemal vaal. Sterkte aan sy familie.
Nou wil hierdie mense wat alreeds nie wette wil gehoorsaam nie die stadsrade beheer. Hierdie vrywillige het met sy lewe geboet omdat sy party se bestuur hom teen 'n lamppaal laat opklim. Hulle behoort aanspreeklik gehou te word vir sy onnodige dood.
En as een v die publiek of n kind aan die paal geraak het wat dan???
Dit is uiters tragies. Partykeer is daar probleme omdat inwoners onwettige kragaansluitings maak vanaf die pale. Daar is niemand wat n ogie hou en niemand word oor die vingers getik nie. Wetteloosheid seëvier. Verwag maar meer van hierdie gevalle.